ડૉકટરના કહેવા પ્રમાણે બાળક જન્મ્યું ત્યારે મૃત અવસ્થામાં હતું અને મૃત બાળકને પરિવારજનોના કહેવા પ્રમાણે બીજા વોર્ડમાં રાખવામાં આવ્યું હતું. સાથે જ ડૉક્ટરનું કહેવું છે કે મૃત બાળકને હોસ્પિટલના રૂમમાંથી કુતરું ઉપાડી ગયું છે. સમગ્ર ઘટનાની જાણ ત્યારે થઈ કે જ્યારે પરિવારજનોએ બાળકનાં મૃતદેહ માટે કર્મચારીઓ પાસેથી માંગ કરી. આમ આ સમગ્ર ઘટનાને લઈને પરિવારજનોમાં ભારે રોષ જોવા મળ્યો હતો અને હંગામો મચાવ્યો હતો. પરિવારજનોએ મૃતદેહની માંગ કરી છે. 'મેં મારા બાળકને જોયું પણ નથી. મને મારૂ બાળક બતાવો. મારૂ બાળક જીવતું હતું. ભલે મૃત હોય કે જીવિત મને મારૂ બાળક આપો. જ્યાં સુધી બાળક નહિં મળે ત્યાં સુધી હું ઘરે નહિ જાવું.' 'મોડી રાત્રે પ્રસુતિ થઇ ત્યારે બાળક મૃત જન્મ્યું હતું. તેમના પરિવારજનોને બતાવ્યું અને તેમને કહ્યુ કે બાળકને હાલ રાખો. એટલે અમે બાજુના રૂમમાં બાળકના મૃતદેહને રાખ્યો. પણ પછી રાત્રે જયારે સ્ટાફ આઘો પાછો હશે. ત્યારે કુતરા કે બિલાડી બાળકનાં મૃતદેહને લઇ ગયા હોઈ શકે. બાળક ગુમ કરવાનો કોઈ ઈરાદો નથી.'